Publication: Magyar Közlöny
Issue: MK-2010-139 (Year: 2010, Number: 139)
Era: contemporary
Section: A Magyar Köztársaság kitüntetéseirõl szóló 1991. évi XXXI. törvény 7. §-ában kapott felhatalmazás alapján a következõk szerint
Paragraph Index: 53

A Magyar Köztársaság kitüntetéseirõl szóló 1991. évi XXXI. törvény 7. §-ában kapott felhatalmazás alapján a következõk szerint rendelkezem: 1. A Köztársaság Elnökének Érdemérme és a Köztársaság Elnökének Díszoklevele Éremmel elnevezéssel kitüntetéseket alapítok. 2.1. A Köztársaság Elnökének Érdemérme (a továbbiakban: Érdemérem) kitüntetés annak a magyar vagy külföldi állampolgárnak adományozható, aki életútjával, szakmai tevékenységével kiemelkedõ érdemeket szerzett, különösen a tudományok, az ifjúság nevelése, az elesettek és hátrányos helyzetûek támogatása, a természeti környezet megóvása terén, valamint mûvészi alkotói és elõadói, illetve a köz szolgálatában végzett tevékenységével. 2.2. A Köztársaság Elnökének Díszoklevele Éremmel (a továbbiakban: Díszoklevél Éremmel) kitüntetés a magyar nemzet közösségének szolgálatáért személyeknek, intézményeknek vagy településeknek adományozható. 3. Az Érdemérem és a Díszoklevél Éremmel kitüntetést a köztársasági elnök adományozza. Az adományozást a köztársasági elnök a ben közzéteszi. 4.1. Az Érdemérem 60 mm átmérõjû, aranyozott ezüst (925 ezrelék finomságú) anyagú érem. Elõoldalán a Magyar Köztársaság címere címertartó angyalpárral, hátoldalán „DR. SCHMITT PÁL KÖZTÁRSASÁGI ELNÖK ÉRDEMÉRME” felirat látható. Az Érdemérmet díszes adományozó levél kíséri, melynek szövegezése mindig egyedileg készül. 4.2. A Díszoklevél Éremmel kitüntetés szövegezése mindig egyedileg készül 400 X 200 mm-es méretû, a köztársasági elnök vízjeggyel ellátott papírjára. A díszoklevelet 45 mm átmérõjû ezüst (925 ezrelék finomságú) anyagú érem kíséri. Elõoldalán a Magyar Köztársaság címere címertartó angyalpárral, hátoldalán „DR. SCHMITT PÁL KÖZTÁRSASÁGI ELNÖK EZÜSTÉRME” felirat látható. 5. Az Érdeméremhez hordható aranyozott ezüst, a Díszoklevél Éremmel kitüntetéshez ezüst, 12 mm nagyságú címertartó angyalpár által tartott magyar címer kitûzõ tartozik. 6. Az Érdemérem és a Díszoklevél Éremmel kitüntetés adományozásának tárgyi feltételeirõl, az Érdemérem és a Díszoklevél Éremmel kitüntetés tulajdonosainak nyilvántartásáról, továbbá az adományozás közzétételérõl a Köztársasági Elnöki Hivatal gondoskodik. Budapest, 2010. szeptember 2. Schmitt Pál s. k., köztársasági elnök KEH ügyszám: VIII-5/03291/2010.

Source: https://magyarkozlony.hu/hivatalos-lapok/da67d421c34c56ec1033506ead2cb74d9c6233ea/dokumentumok/1ada9be49154faef30b83aa07dfd53ca74dc2451/letoltes